23.12.2008 Den Europæiske Unions Tidende L 345/17 RÅDETS FORORDNING (EF, EURATOM) Nr. 1324/2008 af 18. december 2008 om tilpasning med virkning fra den 1. juli 2008 af bidraget fra De Europæiske Fællesskabers tjenestemænd og øvrige ansatte til pensionsordningen RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til vedtægten for tjenestemænd i De Europæ- iske Fællesskaber og ansættelsesvilkårene for de øvrige ansatte i disse Fællesskaber, der er fastsat ved forordning (EØF, Euratom, EKSF) nr. 259/68 (!), særlig artikel 83a, under henvisning til forslag fra Kommissionen, og ud fra følgende betragtninger: (1) — Ihenhold til artikel 13 i bilag XII til vedtægten fremlagde Eurostat den 1. september 2008 en rapport om den aktuarmæssige vurdering for 2008 af pensionsordningen, hvorved parametrene i nævnte bilag ajourføres. Det fremgår af denne vurdering, at bidraget af hensyn til at bibeholde den aktuarmæssige balance i pensionsord- ningen bør være på 10,9 % af grundlønnen. (2) > Der bør derfor ske en tilpasning af bidraget fra tjeneste- mænd og øvrige ansatte ved Fællesskaberne, så det udgør 10,9 % af grundlønnen for at sikre en bibeholdelse af den aktuarmæssige balance i pensionsordningen. (3) I overensstemmelse med artikel 12 i bilag XII til vedtægten skal den rentesats, der benyttes ved beregning af den sammensatte rente, være lig med den i artikel 10 i det nævnte bilag omhandlede effektive rente, og den bør derfor tilpasses — UDSTEDT FØLGENDE FORORDNING: Artikel 1 Det bidrag, der er omhandlet i artikel 83, stk. 2, i vedtægten, fastsættes med virkning fra den 1. juli 2008 til 10,9 %. Artikel 2 Den rentesats, der er omhandlet i artikel 4, stk. 1, og artikel 8 i bilag VIII til vedtægten, samt i henholdsvis artikel 40, stk. 4, og artikel 110, stk. 3, i ansættelsesvilkårene for de øvrige ansatte, fastsættes med virkning fra den 1. januar 2009 til 3,1 %. Artikel 3 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. december 2008. (1) EFT L 56 af 4.3.1968, s. 1. På Rådets vegne M. BARNIER Formand